Antonel di Messine

Antonel di Messine (Messine, 1425 ? -  Messine, Fevrâr 1479) al fô il plui grant pitôr Sicilian dal XV secul, e il prin che al à portât la piture a vueli de Olande ae Italie e a dut il sud de Europe. La sô piture e jè scrupulose, detaliade, come che fiaminghe, e e cjape dentri elements  di Bosch e Sint Jans, e fo ancje il prin che al à scomençât il periodi clamât Rinassiment Venit, caratarizât de piture tonâl.
260px|thumb|right|Antonel di Messine, ritrat di un omp, forsit un autoritrat, 1477 cirche
Biografie
Antonel al è nassut jenfri il 1425 e il 1435 intune familie de nobiltât dal puest. So pari al jere Zuan de Antonio, so mari si clamave Margarite (Garita). A 15 agns al à scomençat a lavorâ dal mercjant Guglielmi Adragna di Alcamo.
Primis oparis
Il 2 di Setembar dal 1438 al fo clamât dal nodâr "Antonellus de Missana". Un dai soi prins dipints al fo probabilmentri chel de Madone des Cjampanis, dal 1449. Al è lât a Napuli tal 1450, te cort dai Angjoins prime e dai Aragonês daspò, dulà che al a fât 12 taulis pai fraris benedetins.
Il periodi de passion di Jesus
Intal 1460 al scomençe il periodi de crocifission di Jesus cul cuadri de Crocifission di Sibiu, che al represente pe prime vuelte un temi iconografic flamant, il calvari. Une altre taule di chest gjenar e jè chê de Crocifission di Anvierse.
Primis commissions e la tornade te Sicilie
La prime commission di Antonel al è dal 1457 a Reggio Calabrie, al jere un gonfalon par une confraternite di Fraris. Atris oparis di checj prins agns di commisions a son la Madone cui trei agnui e Sant Jaroni tal desert. Cuadris a teme religjôs a forin la madone di Salting e la Marie cul fî. Jenfri il 1465 e il 1470 à fât il piturârt d'un marinai. Chest ultin al à un fuart rimandament aes oparis di Hans Memling. Daspò chest timp passât tes cortis di Vignesie, Rome e Piacence. In chest timp al à fât il Sant Jaroni intal studi, il Salvator Mundi e il Sant Bastian di Dresde. Tornât in Sicilie al à fât il plui grant cjaflavôr di dute la sô produzion: La Nunziade di Palermo, dal 1475, vuě al museu di palaç Abatellis a Palermo. Lis sôs ultins oparis a forin un gnûf piturât d'omp e la pietât (1478).
Muart
il sô testament al fo fât il 14 di Fevrâr dal 1479, e te zornade dal 25 di Fevrâr fô declarât zà muart e la produzion fô continuade dal fî Jacobello.

Categorie:Pitôrs
Categorie:Sicilie